ศิษย์เก่า
ไปร่วมงาน &#8220;มูลนิธิทิสโก้เพื่อการกุศล...30 ปีแห่งการให้ที่ยั่งยืน&#8221; &#8220;เสี่ยโต้ง&#8221; กิตติรัตน์ ณ ระนอง รองนายกรัฐมนตรีและ รมว.คลัง ไม่ได้ไปเป็นแขกรับเชิญกิตติมศักดิ์ทำมะด๊า ธรรมดานะฮ้าฟ
18 ก.ค. 2555

ไปร่วมงาน “มูลนิธิทิสโก้เพื่อการกุศล...30 ปีแห่งการให้ที่ยั่งยืน” “เสี่ยโต้ง” กิตติรัตน์ ณ ระนอง รองนายกรัฐมนตรีและ รมว.คลัง ไม่ได้ไปเป็นแขกรับเชิญกิตติมศักดิ์ทำมะด๊า ธรรมดานะฮ้าฟ 
ที่ทิสโก้แห่งนี้ เป็น 33 ปีแห่งความหลัง เมื่อครั้งที่เสี่ยโต้งยังละอ่อน เป็นแค่นิสิตคณะเศรษฐศาสตร์ จุฬาลงกรณ์มหาวิทยาลัย “นิสิตโต้ง” ก็มาอาศัยทิสโก้แห่งนี้ ฝึกงานเป็นพื้นฐานจนได้ดิบได้ดีเป็นใหญ่เป็นโตมาได้นั่นแล
จึงไม่แปลกใจขณะขึ้นปราศรัย เสี่ยโต้งจะยาหอมนอบน้อมเป็นพิเศษ ถึงบทบาทของทิสโก้ที่สนับสนุนการศึกษาในทุกๆ ด้าน เพราะตัวเองก็เคยได้รับโอกาสจากผู้ใหญ่
เสี่ยโต้งปิ๊งไอเดีย สั่งการให้สรรพากรไปจัดการหาทางลดหย่อนภาษีนิติบุคคล ที่บริจาคเพื่อสนับสนุนด้านการศึกษาเพิ่มเติมให้มากกว่าที่กำหนดไว้ไม่เกิน 2% ของกำไรสุทธิ
และไม่ใช่แค่บริจาค แต่ให้รวมถึงทุนการศึกษาด้วย 
ตอบแทนบุญคุณกันขนาดนี้ ทิสโก้รักตายเลย